text: আলীমদ্দীন আহমেদ (১৮৮৪ - ১৯২০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি ঢাকায় হেমচন্দ্র ঘোষের (১৮৮৪ - ১৯৮০) গোপন বিপ্লবী দলের সদস্য ছিলেন।
  
  বিপ্লবী কর্মকান্ড 
  ঢাকার জমাদার লেনে ১৮৮৪ সালে জন্মগ্রহন করেন আলীমদ্দিন। পিতা আমিরুদ্দিন ছিলেন দর্জি। পিতার মৃত্যুর পর গৃহ শিক্ষকের কাজ করতেন তিনি। বঙ্গভঙ্গ আন্দোলনের সময় ব্রিটিশবিরোধী রাজনীতিতে প্রবেশ করেন তিনি। বিপ্লবী হেমচন্দ্র ঘোষ ছিলেন তাঁর বন্ধু। তাঁর তৈরী গুপ্ত সমিতিতে যোগ দেন আলীমদ্দিন। প্রথম বিশ্বযুদ্ধের সময় বিশিষ্ট বিপ্লবীরা ধরা পড়লেও যে অল্প কয়েকজন গোপনে সংগঠন বাঁচিয়ে রাখেন তিনি তাদের অন্যতম। বিপ্লবীদেরকে প্রয়োজনীয় শেল্টার দিয়েছেন, সাহায্য করেছেন অস্ত্রশস্ত্র দিয়ে। পুলিশি ধরপাকড়ের কারণে আত্মগোপন করে চালিয়ে গেছেন ব্রিটিশ বিরোধী কার্যকলাপ। কিন্তু পুলিশ কোনোদিন ধরতে পারেনি তাকে। ১৯২০ সালে যক্ষ্মারোগে অল্প বয়সেই মারা যান।
  
  পরবর্তীকালে তার নামানুসারে মধ্য কলকাতার একটি রাস্তার নামকরণ করা হয় আলিমুদ্দিন স্ট্রিট।
  
  তথ্যসূত্র
  
  বিষয়শ্রেণী:১৯২০-এ মৃত্যু
  বিষয়শ্রেণী:বাংলাদেশী বিপ্লবী
  বিষয়শ্রেণী:ঢাকার বিপ্লবী
  বিষয়শ্রেণী:বাংলাদেশ থেকে ভারতীয় স্বাধীনতা কর্মী
  বিষয়শ্রেণী:ভারতের স্বাধীনতা আন্দোলন
title: আলীমদ্দীন আহমেদ